Ҡобағош (Башҡортостан)

Ҡобағош () — Башҡортостандың Учалы районындағы ауыл. Миндәк ауыл Советы составына инә. 2010 йылдың 14 октябренә ҡарата халыҡ һаны 377 кеше. Почта индексы — 453745, ОКАТО коды — 80253848008.

 Географик урыны 
 Район үҙәгенә тиклем (Учалы): 81 км
 Ауыл Советы үҙәгенә тиклем (Миндәк): 11 км
 Яҡындағы тимер юл станцияһы (Урал-Тау): 18 км

 Тарихы 
Ҡобағош ауылына Нуғай даруғаһы Күбәләк улусы башҡорттары үҙҙәренең аҫаба ерҙәрендә нигеҙ һалған, 1776 (башҡа мәғлүмәттәр буйынса 1786 йыл) йылдан билдәле булған, Һәм Ҡобағош ауылы башҡа тораҡ пункттары араһында сағыштырмаса ҙур булған. Ауылда тәүге төпләнеүсе Ҡобағош Ҡарабаев булған. 1795 йылғы V рәүиз 30 йортто асыҡлай, Ҡобағош исемле ике ауылда 127 ир-ат һәм 107 ҡатын-ҡыҙ иҫәпләнә. XIX быуат уртаһына йорт-хужалыҡ иҫәбе лә һәм халҡы ла ике тапҡырға арта: 79 йортта 295 ир-ат һәм 236 ҡатын-ҡыҙ йәшәй. Шул осорҙа күрше Баттал ауылынан Ҡобағошҡа 8 ғаилә күсенеп килә.
Тәүге төпләнеүсенең улы старшина Хәсән Ҡобағошов 1777—1843 йылдарҙа йәшәй, уның балалары Абдулсаттар, Абдулсадыҡ, Ирәлей, Ғәбдулдейән. Ауылдан 2—3 саҡрымда күсеп йөрөү урындары урынлаша: май айында — Миндәк йылғаһы буйлап, июндә — Ярылған шишмәһе һәм Ҡарағош яланы, Урал тауы битләүе, июлдә Туғыҙғуй яланы, Һыуыҡ түбә тауы. 1841 йылда күсеп йөрөү урынына 250 ат, 220 һыйыр, 62 һарыҡ менән 65 йорт-хужалыҡ сыға. Кәзәләр булмай. Ауыл халҡы 288 бот ужым һәм 840 бот яҙғы иген сәскән.

1866 йылда 81 хужалыҡта — 592 кеше йәшәгән. Малсылыҡ, игенселек менән шөғөлләнгәндәр. Мәсет булған. 

 Халыҡ һаны 
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
Иҫәп алыу йылы һәм көнөБөтә халыҡИр-егеттәрҠатын-ҡыҙҙарИр-егеттәр өлөшө (%)Ҡатын-ҡыҙҙар өлөшө (%) 1897 йыл 9 февраль (26 ғинуар)622 1920 йыл 26 август740 1926 йыл 17 декабрь 1939 йыл 17 ғинуар528 1959 йыл 15 ғинуар458 1970 йыл 15 ғинуар 1979 йыл 17 ғинуар 1989 йыл 12 ғинуар392 2002 йыл 9 октябрь402 2010 йыл 14 октябрь37718519249,150,9
Милли составы
2002 йылғы халыҡ иҫәбен алыу мәғлүмәтенә ярашлы, халҡы — башҡорттар (98 %)Единый электронный справочник муниципальных районов Республики Башкортостан — Excel форматында ҡушымта.

 Ревизия материалдары 
1834 йылдаревизия материалдары Ҡобағош ауылында ла рәүиз (ревизия) үткәрелә һәм уның материалдары Башҡортостандың Милли архивында һаҡлана.

 Билдәле шәхестәре 
 Зекрин Вәлиулла Зекерей улы (1907—1954) — 112-се Башҡорт кавалерия дивизияһы яугиры, гвардия рядовойы
 Минһажетдинов Марат Хәләф улы (18.05.1934—2.07.1972), әҙәбиәт белгесе, фольклорсы. 1959—1972 йылдарҙа Башҡорт дәүләт университеты уҡытыусыһы. Филология фәндәре кандидаты (1964).
 Минһажетдинова Рауза Хәләф ҡыҙы —уҡытыусы, «Почёт Билдәһе» ордены кавалеры, БАССР-ҙың атҡаҙанған уҡытыусыһы«Башҡортостан» гәзите, 2012, 4 июль .
 Абдулла Солтанов (25.09.1928—17.08.2023) — үҙешмәкәр башҡорт йырсыһы һәм ҡурайсы. Башҡорт АССР-ының атҡаҙанған мәҙәниәт хеҙмәткәре (1986), Башҡортостан Республикаһының халыҡ артисы (1996), Салауат Юлаев исемендәге дәүләт премияһы лауреаты (1992).
 Аҙнабаев Әхмәр Мөхәмәтдин улы (23.05.1934—4.10.2021), ғалим-башҡорт теле белгесе, педагог-методист һәм дәүләт эшмәкәре, педагогия фәндәре кандидаты (1967), профессор (1994).
 Ғүмәров Вил Бәшир улы (2.04.1949—22.06.1994) — инженер, журналист, шағир һәм тәржемәсе. 1993 йылдан Башҡортостан Яҙыусылар союзы ағзаһы.

 Урамдары 

 Билалов урамы ()
 Вил Ғүмәров урамы ()
 Ғабдулхаҡ Ҡауыев урамы ()
 Ҡурташ урамы ()
 Ҡуяшев урамы ()
 Урман урамы ()
 Марат Минһажетдинов урамы ()
 Миндәк урамы ()
 Йәштәр урамы ()
 Яңы урам ()
 Рәфис Шәкиров урамы ()
 Яҡты урам ()
 Ҡояш урамы ()Межрайонная инспекция Федеральной налоговой службы № 20 по Республике Башкортостан

 Тирә-яҡ мөхит 
 Ер-һыу атамалары
 Ҡурғашай тауы
 Ҡурғашай йылғаһы
 Убалар ҡурғаныБашҡортостан Республикаһының топонимдар һүҙлеге

 Ауыл матбуғатта 
 Эльза Мөхәмәҙиева. Ҡобағоштоң аҫыл ҡоштары. «Башҡортостан» гәзите, 2012 йыл, 4 июль«Башҡортостан» гәзите, 2012, 4 июль .

 Видеояҙмаларҙа 
 Кубагушево

 Иҫкәрмәләр 

 Әҙәбиәт 
 Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.


 Һылтанмалар 

 1834 йылғы ревизия материалдары
 «Башҡортостан» төбәк интерактив энциклопедик порталы — Ҡобағош, Учалы районындағы ауыл  
 Деревня Кубагушево расположена в Учалинском районе Республики Башкортостан. Сайт «Командировка.ру» 
 Кубагушево на портале «Генеалогия и Архивы»

Категория:Учалы районы ауылдары